33. ΒΑΣΙΛΙΚΟΝ ΔΙΑΤΑΓΜΑ της 21 Ιουλ./3 Αυγ. 1963 (ΦΕΚ Δ΄ 114) Περί καθορισμού του προορισμού των ανεγειρομένων κτιρίων εις την περιοχήν του Πνευματικού Κέντρου των Αθηνών. Έχοντες υπ’ όψιν το άρθρ. 1 του νόμ. 3700/57, «περί κυρώσεως των υπ’ αριθ. 179/56, 286/56 πράξεων του Υπουργικού Συμβουλίου, κυρώσεως και τροποποιήσεως της υπ’ αριθ. 287/56 πράξεως του Υπουργικού Συμβουλίου και συμπληρώσεως των περί δημιουργίας Πνευματικού Κέντρου εν Αθήναις κειμένων διατάξεων» (ΦΕΚ 82 Α΄) και ιδόντες την υπ’ αριθ. 386/63 γνωμοδότησιν του Συμβουλίου Δημοσίων Έργων (Τμήμα Οικισμού), ως και την υπ’ αριθ. 331/1963 γνωμοδότησιν του Συμβουλίου Επικρατείας, προτάσει του Ημετέρου επί των Δημοσίων Έργων Υπουργού, απεφασίσαμεν και διατάσσομεν: Άρθρον μόνον.-Εις την περιοχήν του Πνευματικού Κέντρου της πόλεως Αθηνών, επιτρέπεται η ανέγερσις κτιρίων, μετά των βοηθητικών αυτών εγκαταστάσεων ή παραρτημάτων αναγκαίων προς λειτουργίαν αυτών, προοριζομένων δε εκ κατασκευής μόνον, δια βιβλιοθήκας πάσης φύσεως, Ινστιτούτα Ερευνών, κτίρια επιστημονικών, καλλιτεχνικών και κοινωνικών Οργανώσεων, αιθούσας διαλέξεων, θέατρα, αιθούσας συναυλίων, αιθούσας Μουσικής Ακαδημίας (Ωδείου Αθηνών), Μουσεία, πινακοθήκας και γλυπτοθήκας και κτίρια Συνεδρίων. Εις τον αυτόν επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 23.Ε.α.31-33 Σχέδιο Πόλεως Αθηνών Πειραιώς 